ประกาศกรมการขนส่งทางบกประกาศกรมการขนส่งทางบกเรื่องกำหนดประเภทและลักษณะของรถที่ใช้ในการขนส่งสัตว์หรือสิ่งของที่ต้องติดตั้งเครื่องบันทึกข้อมูลการเดินทางของรถก่อนการตรวจสภาพรถเพื่อต่ออายุทะเบียนพ.ศ. ๒๕๕๘[๑] โดยที่ปัจจุบันอุบัติเหตุที่เกิดจากรถที่ใช้ในการขนส่งสัตว์หรือสิ่งของมีจำนวนเพิ่มสูงขึ้นและในแต่ละครั้งได้ก่อให้เกิดความเสียหายรุนแรงทั้งแก่ชีวิตร่างกายและทรัพย์สินของประชาชน ซึ่งสาเหตุของอุบัติเหตุส่วนใหญ่เกิดจากผู้ขับรถฝ่าฝืนหรือไม่ปฏิบัติตามกฎหมาย ดังนั้น เพื่อให้สามารถควบคุม กำกับดูแลผู้ขับรถสำหรับรถที่ใช้ในการขนส่งสัตว์หรือสิ่งของให้มีการปฏิบัติตามกฎหมายอย่างเคร่งครัดสมควรกำหนดให้รถดังกล่าวต้องติดตั้งและใช้เครื่องบันทึกข้อมูลการเดินทางของรถอาศัยอำนาจตามความในข้อ ๑๕ (๑) (ต) แห่งกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒ และข้อ๔ (๔) แห่งกฎกระทรวงความปลอดภัยในการขนส่ง พ.ศ. ๒๕๕๘อธิบดีกรมการขนส่งทางบกออกประกาศไว้ ดังต่อไปนี้ข้อ๑ รถดังต่อไปนี้ที่จดทะเบียนไว้ก่อนวันที่ ๒๕มกราคม ๒๕๕๙ ต้องติดตั้งและใช้เครื่องบันทึกข้อมูลการเดินทางของรถซึ่งมีคุณลักษณะและระบบการทำงานเป็นไปตามที่กำหนดไว้ในประกาศกรมการขนส่งทางบกเรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถที่ใช้ในการขนส่งพ.ศ. ๒๕๕๘ ให้แล้วเสร็จตามเงื่อนเวลาที่กำหนดไว้ในประกาศนี้(๑)รถที่ใช้ในการขนส่งสัตว์หรือสิ่งของลักษณะ ๑ ลักษณะ ๒ ลักษณะ ๓ และลักษณะ ๕ ที่มีจำนวนเพลาล้อกงล้อและยาง ตั้งแต่ ๓ เพลา ๖ ล้อ ยาง ๑๐ เส้น ขึ้นไปในประเภทการขนส่งไม่ประจำทางและการขนส่งส่วนบุคคล(๒)รถที่ใช้ในการขนส่งสัตว์หรือสิ่งของลักษณะ ๙ในประเภทการขนส่งไม่ประจำทางและการขนส่งส่วนบุคคลบรรดารถใดที่มีประกาศกรมการขนส่งทางบกกำหนดให้ต้องติดตั้งเครื่องบันทึกข้อมูลการเดินทางของรถไว้แล้วให้การถือปฏิบัติเป็นไปตามประกาศดังกล่าวนั้นข้อ๒ รถตามประกาศนี้ต้องติดตั้งและใช้เครื่องบันทึกข้อมูลการเดินทางของรถที่มีคุณลักษณะและระบบการทำงานเป็นไปตามที่กำหนดไว้ในประกาศกรมการขนส่งทางบกเรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถที่ใช้ในการขนส่งพ.ศ. ๒๕๕๘ ให้แล้วเสร็จตามเงื่อนเวลา ดังต่อไปนี้(๑)รถที่ยังมิได้ติดตั้งเครื่องบันทึกข้อมูลการเดินทางของรถหรือที่ได้ติดตั้งเครื่องบันทึกข้อมูลการเดินทางของรถไว้แล้วแต่มิได้เป็นไปตามประกาศกรมการขนส่งทางบก เรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถที่ใช้ในการขนส่งพ.ศ. ๒๕๕๘ และไม่สามารถเชื่อมต่อข้อมูลตาม (๒) ได้ต้องดำเนินการให้แล้วเสร็จตามเงื่อนเวลา ดังต่อไปนี้(ก)กรณีรถในประเภทการขนส่งไม่ประจำทาง๑)รถที่ใช้ในการขนส่งสัตว์หรือสิ่งของลักษณะ ๙ต้องดำเนินการให้แล้วเสร็จก่อนการตรวจสภาพรถเพื่อต่ออายุทะเบียนสำหรับรถนั้นในปีพ.ศ. ๒๕๖๐๒)รถที่ใช้ในการขนส่งสัตว์หรือสิ่งของลักษณะ ๑ ลักษณะ ๒ ลักษณะ ๓ และลักษณะ ๕ต้องดำเนินการให้แล้วเสร็จก่อนการตรวจสภาพรถเพื่อต่ออายุทะเบียนสำหรับรถนั้นในปี พ.ศ.๒๕๖๑(ข)กรณีรถในประเภทการขนส่งส่วนบุคคล๑)รถที่ใช้ในการขนส่งสัตว์หรือสิ่งของลักษณะ ๙ ต้องดำเนินการให้แล้วเสร็จก่อนการตรวจสภาพรถเพื่อต่ออายุทะเบียนสำหรับรถนั้นในปีพ.ศ. ๒๕๖๐๒)รถที่ใช้ในการขนส่งสัตว์หรือสิ่งของลักษณะ ๑ ลักษณะ ๒ ลักษณะ ๓ และลักษณะ ๕ต้องดำเนินการให้แล้วเสร็จก่อนการตรวจสภาพรถเพื่อต่ออายุทะเบียนสำหรับรถนั้นในปีพ.ศ. ๒๕๖๒(๒)รถที่ได้ติดตั้งเครื่องบันทึกข้อมูลการเดินทางของรถไว้แล้วแต่มิได้เป็นไปตามประกาศกรมการขนส่งทางบก เรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถที่ใช้ในการขนส่งพ.ศ. ๒๕๕๘หากสามารถเชื่อมต่อข้อมูลความเร็วและตำแหน่งพิกัดบนโลกของรถเข้ากับศูนย์บริหารจัดการเดินรถด้วยระบบกำหนดตำแหน่งบนโลก(Global Positioning System : GPS) ของกรมการขนส่งทางบกก่อนการตรวจสภาพรถเพื่อต่ออายุทะเบียนสำหรับรถนั้นในปี พ.ศ. ๒๕๕๙ หรือภายในปี พ.ศ.๒๕๕๙ ให้สามารถใช้เครื่องบันทึกข้อมูลการเดินทางของรถนั้นได้ต่อไปแต่ต้องติดตั้งและใช้เครื่องบันทึกข้อมูลการเดินทางของรถให้เป็นไปตามประกาศกรมการขนส่งทางบกเรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถที่ใช้ในการขนส่งพ.ศ. ๒๕๕๘ ให้แล้วเสร็จก่อนการตรวจสภาพรถเพื่อต่ออายุทะเบียนสำหรับรถนั้นในปี พ.ศ.๒๕๖๒ข้อ๓ เมื่อครบกำหนดเงื่อนเวลาตามที่กำหนดไว้ในข้อ๒ ผู้ได้รับใบอนุญาตประกอบการขนส่งสำหรับรถนั้นต้องจัดให้มีการส่งข้อมูลให้แก่กรมการขนส่งทางบกตามหลักเกณฑ์วิธีการและเงื่อนไขที่กำหนดไว้ในประกาศกรมการขนส่งทางบก เรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถที่ใช้ในการขนส่งพ.ศ. ๒๕๕๘ประกาศ ณ วันที่ ๒๕ธันวาคม พ.ศ. ๒๕๕๘สนิท พรหมวงษ์อธิบดีกรมการขนส่งทางบกกัญฑรัตน์/ปริยานุช/จัดทำ๑๕ มกราคม ๒๕๕๙นุสรา/ตรวจ๒๙ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๙ ง/หน้า ๑๒/๑๓ มกราคม ๒๕๕๙